
Nr.9

29.p.

Par nekustamā īpašuma Blijas (Blijās) sadalīšanu, adreses un nosaukuma piešķiršanu, nekustamā īpašuma lietošanas mērķu noteikšanu

Tiek dots vārds: Dmitrijam Ivanovam

Olaines novada pašvaldībā (turpmāk – Pašvaldība) 2026.gada 9.septembrī reģistrēts                  AS “Attīstības finanšu institūcija Altum” (reģ. Nr. 50103744891, adrese: Doma laukums 4, Rīga, LV-1050) pilnvarotās pārstāves I A (personas kods_) iesniegums (reģ.                                  Nr. ONP/1.1./26/6300-SD) (turpmāk – Iesniegums) ar lūgumu pieņemt lēmumu par nekustamā īpašuma Blijas (kadastra Nr.8080 013 0017) (turpmāk – Īpašums) sastāva grozīšanu, jauna nekustamā īpašuma sastāvā izdalot zemes vienību ar kadastra apzīmējumu 8080 013 0018. 

Izvērtējot ar lietu saistītos apstākļus un spēkā esošos normatīvos aktus, konstatēts:
Īpašums sastāv no zemes vienības ar kadastra apzīmējumu 8080 013 0018 (turpmāk – Zemes vienība Nr.1) aptuveni 0,7 ha platībā bez adreses un zemes vienības ar kadastra apzīmējumu 8080 013 0162 (turpmāk – Zemes vienība Nr.2) 43,22 ha platībā ar adresi “Blijas”, Blijas, Olaines pagasts, Olaines novads, LV-2127.
Īpašumtiesības ierakstītas Rīgas rajona tiesas Zemesgrāmatu nodaļas, Olaines pagasta zemesgrāmatas nodalījumā Nr. 1370 uz AS “Attīstības finanšu institūcija Altum” vārda.
Iesniegumam pievienota Rīgas apgabaltiesas zvērināta notāra A Š pilnvara Nr.3313, kur AS “Attīstības finanšu institūcija Altum” (turpmāk – Sabiedrība) pilnvaro I A Sabiedrības vārdā ierosināt izmaiņu veikšanu Nekustamā īpašuma valsts kadastra informācijas sistēmā, kā arī parakstīt visus nepieciešamos dokumentus zemesgrāmatā.
Pašvaldības domes 2025.gada 28.maija saistošie noteikumi Nr. SN7/2025 “Grozījumi Olaines novada domes 2022.gada 27.aprīļa saistošajos noteikumos Nr. SN5/2022 “Olaines novada teritorijas plānojuma 2018. – 2030. gadam teritorijas izmantošanas un apbūves noteikumi un grafiskā daļa”” (turpmāk – Plānojums) nosaka plānoto (atļauto) izmantošanu Zemes vienībai Nr.1 – mežu teritorija, Zemes vienībai Nr.2 – lauksaimniecības teritorija (L1).

Plānojums nosaka:

2.4. Prasības piekļūšanai zemes vienībām:

13. Atļauts veidot jaunas zemes vienības, ja zemes vienībai nodrošināta piekļuve vismaz vienā no veidiem:

13.1. piekļūšanu nodrošina tiesiski noteikta piekļuve (ceļa servitūts);

13.2. no komersanta vai māju ceļa, ja zemes vienība robežojas ar komersantu vai māju ceļu, piekļūšanu līdz pašvaldības ceļam vai valsts autoceļam nodrošina tiesiski noteikta piekļuve (ceļa servitūts), komersanta vai māju ceļa platums ir atbilstošs zemes vienībā plānotajai izmantošanai,  jaunveidojamo zemes vienību skaitam un prognozējamai satiksmes intensitātei un zemes vienībai iespējams ierīkot pieslēgumu komersanta vai māju ceļam saskaņā ar apbūves noteikumu un citu normatīvo aktu prasībām;

13.4. no valsts autoceļa:

13.4.3. jauna pievienojuma, ko izveido saskaņā ar normatīvo aktu prasībām;

13.4.4. jauna ceļa pievienojuma izveidošanas gadījumā valsts autoceļam nepieciešams tā  zvērtējums, ko veic ceļu projektēšanas jomā sertificēta persona (sertifikāts attiecībā uz laukumu, stāvvietu, autoceļu un ielu projektēšanu) izvērtējot katra ceļa pievienojuma radītās satiksmes režīma izmaiņas un satiksmes negadījuma risku pieaugumu, salīdzinot ar risinājumiem, kad ceļa pievienojumu pievieno citam – zemākas šķiras valsts autoceļam, pašvaldības, komersanta vai māju ceļam, nodibinot servitūtu normatīvajos aktos noteiktā kārtībā, un ceļa pievienojumu pievieno tuvumā esošam ceļa pievienojumam.


4.10.1. Mežu teritorija (M).


4.10.1.1. Pamatinformācija.

442. Mežu teritorija (M) ir funkcionālā zona, ko nosaka, lai nodrošinātu apstākļus mežu ilgtspējīgai attīstībai un ar mežu saistīto galveno – saimniecisko, ekoloģisko un sociālo – funkciju īstenošanai.


4.10.1.2. Teritorijas galvenie izmantošanas veidi:

443. Mežsaimnieciska izmantošana (21001).

444. Mežs īpaši aizsargājamās dabas teritorijās (21002).

445. Labiekārtota ārtelpa (24001): labiekārtots parks, skvērs, dārzs, mežaparks, ietverot apstādījumus un labiekārtojumu, tai skaitā nedzīvojamās ēkas un inženierbūves atpūtas un fizisko aktivitāšu nolūkam un citu publiskās ārtelpas funkciju nodrošināšanai.

446. Ārtelpa bez labiekārtojuma (24002).


530. Lauksaimniecības teritorija (L1) ir funkcionālā zona, ko nosaka, lai nodrošinātu lauksaimniecības zemes kā resursa racionālu un daudzveidīgu izmantošanu lauksaimnieciskajai darbībai un ar to saistītajiem pakalpojumiem, bet perspektīvā iespējama teritorijas kā apbūves zemes izmantošana, kuru galvenā izmantošana ir viensētu apbūve.


4.11.2.2. Teritorijas galvenie izmantošanas veidi:

531. Viensētu apbūve (11004).

532. Lauksaimnieciska izmantošana (22001): izņemot specializētos lopkopības kompleksus, intensīvas lauksaimniecības dzīvnieku audzēšanas kompleksus un kažokzvēru audzēšanu.

533. Labiekārtota ārtelpa (24001).

534. Ārtelpa bez labiekārtojuma (24002).


Zemes pārvaldības likums nosaka:

7.panta “Piekļuves nodrošināšana jaunveidojamiem zemes gabaliem” pirmā daļa - Visiem jaunveidojamiem zemes gabaliem, izņemot starpgabalus, nodrošina piekļuvi no pašvaldības ceļa vai ielas vai piekļuvi no valsts autoceļa atbilstoši normatīvajiem aktiem par ceļu pievienošanu valsts autoceļiem. Ja tas nav iespējams, piekļuvi nodrošina pa servitūta ceļu vai pa projektētu servitūta ceļu pēc servitūta nodibināšanas.

Nekustamā īpašuma valsts kadastra likums nosaka:

37.pants - Veidojot jaunu nekustamo īpašumu vai dzēšot ierakstu par nekustamo īpašumu, vienlaikus groza tā reģistrētā nekustamā īpašuma sastāvu, kuram pievieno vai no kura atdala nekustamo īpašumu vai nekustamā īpašuma objektu, kā arī to raksturojošos datus un aktualizē datus Kadastra informācijas sistēmā.

Ministru kabineta 2006.gada 20.jūnija noteikumi Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” nosaka: 


2.punkts - Nekustamā īpašuma lietošanas mērķi (turpmāk – lietošanas mērķis) atbilstoši detālplānojumam, vietējās pašvaldības teritorijas plānojumam vai normatīvajos aktos noteiktajā kārtībā uzsāktai zemes vai būves pašreizējai izmantošanai (turpmāk – likumīga izmantošana) kadastrālās vērtēšanas vajadzībām nosaka:

2.1. zemes vienībai un plānotai (projektētai) zemes vienībai (turpmāk – zemes vienība).

4.punkts - Zemes vienībai un zemes vienības daļai nosaka vienu vai vairākus lietošanas mērķus. Lietošanas mērķim nosaka piekrītošo zemes platību.

Ministru kabineta 2021.gada 29.jūnija noteikumi Nr.455 “Adresācijas noteikumi” nosaka:

 32.punkts - Pašvaldība lēmumu un informāciju par adreses piešķiršanu, maiņu, tai skaitā adreses pieraksta formas precizēšanu, likvidēšanu vai esošās adreses saglabāšanu viensētai, ēkai, apbūvei paredzētajai zemes vienībai un telpu grupai sagatavo atbilstoši šo noteikumu 1.pielikumam. 

45.punkts - Adresācijas objektus klasifikatorā klasificē pēc to tipiem, ņemot vērā administratīvo teritoriju, novadu teritoriālā iedalījuma vienību, apdzīvotu vietu, ielu, ēku, apbūvei paredzēto zemes vienību un telpu grupu savstarpējo hierarhiju.

Ievērojot iepriekš minēto, Attīstības un komunālo jautājumu komitejas 2026.gada 22.septembra sēdes protokolu Nr.9 un, pamatojoties uz Pašvaldību likuma 4.panta pirmās daļas 15., 16.punktu, 5.panta pirmo daļu, 10.panta pirmās daļas 21.punktu, Zemes pārvaldības likuma 7.panta pirmo daļu, Nekustamā īpašuma valsts kadastra likuma 37.pantu, Ministru kabineta 2006.gada 20.jūnija noteikumu Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 2., 4.punktu, Ministru kabineta 2021.gada 29.jūnija noteikumu Nr.455 “Adresācijas noteikumi” 32., 45.punktu un Olaines novada pašvaldības domes 2025.gada 28.maija saistošajiem noteikumiem Nr.SN7/2025 “Grozījumi Olaines novada domes 2022.gada 27.aprīļa saistošajos noteikumos Nr.SN5/2022 “Olaines novada teritorijas plānojuma 2018. – 2030. gadam teritorijas izmantošanas un apbūves noteikumi un grafiskā daļa””, atklāti balsojot ar 11 balsīm par – A.Bergs, M.Ribickis, I.Brence, D.Ivanovs, A.Vurčs, J.Kudiņš, L.Šmite, I.Čukure, A.Geržatovičs, A.Lukaševics, J.Precinieks, pret nav, atturas nav, dome nolemj: 

1. Atļaut atdalīt no nekustamā īpašuma Blijas (kadastra Nr.8080 013 0017) zemes vienību ar kadastra apzīmējumu 8080 013 0018, izveidojot divus atsevišķus nekustamos īpašumus.

2. Saglabāt zemes vienību ar kadastra apzīmējumu 8080 013 0162 nekustamā īpašuma Blijas (kadastra Nr. 8080 013 0017) sastāvā.
3. Veidot zemes vienību ar kadastra apzīmējumu 8080 013 0018 kā jaunu, atsevišķu nekustamo īpašumu.

4. Piešķirt lēmuma 3.punktā izveidotajam nekustamajam īpašumam nosaukumu Mežkalēji.

5. Saglabāt nekustamajam īpašumam ar kadastra numuru 8080 013 0017 nosaukumu Blijas.

6. Saglabāt zemes vienībai ar kadastra apzīmējumu 8080 013 0162 adresi - “Blijas”, Blijas, Olaines pagasts, Olaines novads, LV-2127.

7. Piekļūšanu zemes vienībai ar kadastra apzīmējumu 8080 013 0018 nodrošināt no valsts vietējā autoceļa V8 Jaunolaine – Plakanciems zemes vienības ar kadastra apzīmējumu 8080 013 0070, pa juridiskai personai piederošu zemes vienību ar kadastra apzīmējumu 8080 013 0061, pa juridiskai personai piederošu zemes vienību ar kadastra apzīmējumu 8080 013 0222 un pa fiziskai personai piederošu zemes vienību ar kadastra apzīmējumu 8080 013 0009, dibinot ceļa servitūta teritoriju.

8. Piekļūšanu zemes vienībai ar kadastra apzīmējumu 8080 013 0162 nodrošināt atbilstoši Olaines novada domes 2022.gada 27.jūlija sēdes lēmuma “Par zemes ierīcības projekta nekustamam īpašumam Blijas (Blijās) apstiprināšanu, nekustamā īpašuma lietošanas mērķu, apgrūtinājumu, adresācijas noteikšanu” (10.prot., 12.3.p) 4.punktā un 7.punktā noteiktajam – no valsts vietējā autoceļa V8 Jaunolaine – Plakanciems zemes vienības ar kadastra apzīmējumu 8080 013 0070, pa fiziskai personai piederošu zemes vienību ar kadastra apzīmējumu 8080 013 0055 un pa fiziskai personai piederošu zemes vienību ar kadastra apzīmējumu 8080 013 0164, dibinot ceļa servitūta teritoriju.

9. Dibināt ceļa servitūta teritorijas atbilstoši Civillikuma 1231.pantam – ar līgumu, reģistrējot to zemesgrāmatā.

10. Saglabāt zemes vienībai ar kadastra apzīmējumu 8080 013 0018 nekustamā īpašuma lietošanas mērķi - zeme, uz kuras galvenā saimnieciskā darbība ir lauksaimniecība (NĪLM kods 0101) visā platībā.

11. Saglabāt zemes vienībai ar kadastra apzīmējumu 8080 013 0162 nekustamā īpašuma lietošanas mērķi - zeme, uz kuras galvenā saimnieciskā darbība ir lauksaimniecība (NĪLM kods 0101) visā platībā.

12. Nekustamā īpašuma īpašniekam veikt izmaiņas nekustamā īpašuma sastāvā  zemesgrāmatā (Ieriķu iela 5, Rīga, LV-1084, e-pasts: rigasrajons@zemesgramata.lv).

13. Lēmumu var pārsūdzēt Administratīvajā rajona tiesā, Rīgas tiesu namā (Baldones                  ielā 1A, Rīgā, LV-1007, riga.administrativa@tiesas.lv) viena mēneša laikā no tā spēkā stāšanās dienas.
Lēmuma pilns teksts nav publiski pieejams, jo satur ierobežotas pieejamības informāciju par fizisko personu, kas aizsargāta saskaņā ar Eiropas Parlamenta un Padomes regulas Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula).

Saskaņā ar Informācijas atklātības likuma 5.panta otrās daļas 4.punktu, lēmumā norādītie personas dati uzskatāmi par ierobežotas pieejamības informāciju.
Sēdes vadītājs








A.Bergs

